Verhit 15 ml (1 e) olie in ’n pan en verbruin die tjops aan alle kante, ook die vetkant. Verwyder van die hitte en geur met die sout en peper.
Plaas ’n tjop regop in die middel van die vierkant, smeer die kante met water en vou die tjop in die deeg toe. Knyp die deeg rondom die been vas sodat die been bo die deeg uitsteek. Sny patroontjies uit oorskietdeeg en plak op die deegpakkie met water vas. Verf met die eiergeel­mengsel. Herhaal met al 4 tjops. Plaas op ’n bakplaat wat met bakpapier uitgevoer is en bak 20 min. tot die deeg goudbruin is.
“Lamstjops laat my voorspoedig voel. Dit trek ’n nuwe baadjie aan in dié resep. Dit eggo die verwondering en luuksheid van ’n nuwe reis.”